Document ID: 32007R0846

KOMISIJAS REGULA (EK) Nr. 846/2007
(2007. gada 18. jūlijs),
ar ko 2007./2008. tirdzniecības gadam nosaka vērtēšanas koeficientus, ko izmanto, lai aprēķinātu cūku liemeņu tirgus cenu Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju (1), un jo īpaši tās 4. panta 6. punktu,
tā kā:
(1)
Regulas (EEK) Nr. 2759/75 4. panta 2. punktā paredzēto cūku liemeņu tirgus cena Kopienā ir jānosaka, ņemot vērā cenas katrā dalībvalstī un novērtējot tās ar koeficientu, kas izsaka katras dalībvalsts cūku ganāmpulka relatīvo lielumu.
(2)
Šie koeficienti jānosaka, pamatojoties uz cūku skaitīšanas datiem, kas iegūti ik gadu decembra sākumā saskaņā ar Padomes 1993. gada 1. jūnija Direktīvu 93/23/EEK par statistikas pārskatiem, kas veicami attiecībā uz cūkkopību (2).
(3)
Ņemot vērā 2006. gada decembrī veiktās skaitīšanas rezultātus, 2007./2008. tirdzniecības gadam jānosaka jauni svēruma koeficienti un jāatceļ Komisijas Regula (EK) Nr. 1201/2006 (3).
(4)
Tā kā 2007./2008. tirdzniecības gads sākas 2007. gada 1. jūlijā, šī regula jāpiemēro no minētā datuma.
(5)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Svēruma koeficienti, kas minēti Regulas (EEK) Nr. 2759/75 4. panta 2. punktā, ir noteikti šīs regulas pielikumā.
2. pants
Ar šo atceļ Regulu (EK) Nr. 1201/2006.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 18. jūlijā

Labels: 2
17
6